wannaphong/clean_thaiwikipedia huggingface dataset:
# อีเอฟแอลลีกวัน เพลย์ออฟ 2022 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2022 นัดชิงชนะเลิศ เป็นแมตช์ฟุตบอลที่จะตัดสินระหว่าง ซันเดอร์แลนด์ และ วิคัมบ์วอนเดอเรอส์. แมตช์นี้จะลงเล่นกันในวันที่ 21 พฤษภาคม พ.ศ. 2565 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2021–22 (วีแกนแอทเลติก และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2022–23 ในแชมเปียนชิป.

ไซมอน ฮูเปอร์ เป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 72,332 คน.

เส้นทางสู่นัดชิงชนะเลิศ

แมตช์
ภูมิหลัง
นี่เป็นนัดชิงชนะเลิศเพลย์ออฟครั้งที่สี่ของซันเดอร์แลนด์, มีสถิติแพ้ทั้งหมดสามจากนัดชิงชนะเลิศที่ผ่านมาของพวกเขา, แต่พวกเขาลงเล่น 15 นัดหลังที่ผ่านมาไม่เคยแพ้ใครเลย.

รายละเอียด

 GK 20  Anthony PattersonRB 11  Lynden GoochCB 26  Bailey WrightCB 5   Danny BatthLB 17  Dennis Cirkin  CM 4   Corry Evans (กัปตัน)CB 13  Luke O'NienRW 77  Patrick RobertsAM 21  Alex Pritchard    LW 8   Elliot Embleton   CF 14  Ross Stewart   ตัวสำรอง:MF 25  Jack Clarke   DF 6   Callum Doyle   FW 9   Nathan Broadhead   หัวหน้าผู้ฝึกสอน:  Alex Neil GK 13  David StockdaleRB 26  Jason McCarthyCB 5   Anthony StewartCB 6   Ryan TafazolliLB 3   Joe Jacobson (กัปตัน)CM 28  Josh ScowenCM 17  Daryl Horgan   RW 12  Garath McClearyAM 4   Dominic Gape   LW 23  Jordan Obita   CF 9   Sam Vokesตัวสำรอง:MF 11  Lewis Wing   FW 18  Brandon Hanlan   FW 20  Adebayo Akinfenwa   หัวหน้าผู้ฝึกสอน:   Gareth Ainsworth

+ สถิติ ซันเดอร์แลนด์ วิคัมบ์วอนเดอเรอส์ เปอร์เซ็นต์การครองบอล 50%  50% ประตูที่ทำได้ 2  0 ยิงเข้ากรอบ 5  3 ยิงหลุดกรอบ  8  3 ทำฟาวล์  9  8 เตะมุม  4  1 ใบเหลือง  2  0 ใบแดง  0  0
# วัดคงคาราม (จังหวัดฉะเชิงเทรา)
วัดคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา ที่ดินตั้งวัด 15 ไร่ 2 งาน 92 ตารางวา มีพระครูเขมาภิราม เจ้าคณะตำบลบางปะกง เป็นเจ้าอาวาสรูปปัจจุบัน

วัดคงคาราม ชาวบ้านเรียกว่า วัดบน เป็นวัดเก่าแก่สมัยอยุธยาคู่กับตำบลบางปะกง ปรากฏหลักฐานจากศิลปะของอุโบสถ ตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 ศาลาการเปรียญของวัดเคยใช้เป็นที่ว่าการอำเภอบางปะกง มีโรงเรียนพระปริยัติธรรม แผนกธรรมเปิดสอนเมื่อ พ.ศ. 2490 พระบาทสมเด็จพระจุลจอมเกล้าเจ้าอยู่หัวเคยเสด็จมาประทับเสวยพระกระยาหารกลางวันที่วัดนี้

อุโบสถหลังเก่า (วิหาร) มีขนาดกว้าง 8.10 เมตร ยาว 18.10 เมตร เป็นอาคารคอนกรีตเสริมเหล็ก ด้านข้างของอุโบสถมีเสาด้านละ 6 ต้น ด้านหน้ามีเสาจำนวน 4 ต้าน หลังจั่วสองชั้น ปูชนียวัตถุคือ หลวงพ่อโต เป็นพระพุทธรูปปูนปั้น ลงรักปิดทอง ขนาดหน้าตักกว้าง 49 นิ้ว สูงประมาณ 15 เมตร เป็นศิลปะสมัยอยุธยาตอนปลาย ปางสมาธิ ประดิษฐานอยู่ในวิหาร
# กรกฎาคม พ.ศ. 2565
กรกฎาคม พุทธศักราช 2565 เป็นเดือนที่ 7 ของปี พ.ศ. 2565 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

 สถานีย่อย:เหตุการณ์ปัจจุบัน
# เรทติคิวโลไซต์
เรทติคิวโลไซต์  หรือ ริทิคิวโลไซต์ เป็นเม็ดเลือดแดงตัวอ่อนระยะหนึ่งในกระบวนการพัฒนาเม็ดเลือดแดง โดยจะถูกสร้างและเจริญขึ้นที่ไขกระดูก จากนั้นจึงเข้าสู่ระบบไหลเวียนเลือดเป็นระยะเวลาประมาณหนึ่งวันก่อนที่จะพัฒนากลายเป็นเม็ดเลือดแดงระยะเต็มวัย ริทิคิวโลไซต์ไม่มีนิวเคลียส แต่ยังมีไรโบโซมอลอาร์เอ็นเออยู่ในเซลล์ เมื่อมองด้วยกล้องจุลทรรศน์และย้อมสีด้วยนิวเมทิลีนบลูหรือสีย้อมโรมานาวสกีจะเห็นเป็นตาข่าย (reticular) เป็นที่มาของชื่อ
# มหาวิทยาลัยกรุงเทพ (แก้ความกำกวม)
มหาวิทยาลัยกรุงเทพ หรือชื่อเดิมคือ “วิทยาลัยกรุงเทพ” เป็นสถาบันอุดมศึกษาเอกชนที่ไม่แสวงหาผลกำไรที่ถูกสถาปนาขึ้น 1 ใน 5 แห่งแรกในประเทศไทย และเป็นสถาบันอุดมศึกษาเอกชนที่มีขนาดใหญ่ที่สุดในประเทศไทย

มหาวิทยาลัยกรุงเทพ อาจหมายถึง

 สถาบันการศึกษา
 สถาบันอุดมศึกษาในกรุงเทพมหานคร
 มหาวิทยาลัยกรุงเทพธนบุรี
 มหาวิทยาลัยกรุงเทพสุวรรณภูมิ
 มหาวิทยาลัยนอร์ทกรุงเทพ หรือชื่อเดิมคือ “วิทยาลัยนอร์ทกรุงเทพ”
 มหาวิทยาลัยเทคโนโลยีราชมงคลกรุงเทพ หรือชื่อเดิมคือ “วิทยาลัยเทคนิคกรุงเทพฯ”
 มหาวิทยาลัยกรุงเทพมหานคร ชื่อเดิมของ มหาวิทยาลัยนวมินทราธิราช

 กีฬา
 สโมสรฟุตบอลมหาวิทยาลัยกรุงเทพ ชื่อเดิมของ สโมสรฟุตบอลทรูแบงค็อก ยูไนเต็ด

 คมนาคม
 รถไฟฟ้าชานเมือง สายสีแดงเข้ม สถานีมหาวิทยาลัยกรุงเทพ ส่วนต่อขยายด้านเหนือ (ส่วนต่อขยายรังสิต – ธรรมศาสตร์รังสิต)
 รถไฟฟ้าสายสีเทา สถานีมหาวิทยาลัยกรุงเทพ เส้นทางส่วนใต้ (พระโขนง - ลุมพินี - ท่าพระ)
# ทางรถไฟฮาโกเนะโทซัน
ทางรถไฟฮาโกเนะโทซัน  เป็นเส้นทางรถไฟเอกชนในประเทศญี่ปุ่น เป็นส่วนหนึ่งของโอดะกีวกรุ๊ป ให้บริการเส้นทางสายฮาโกเนะโทซัน เส้นทางรถไฟภูเขาสายแรกในญี่ปุ่น นอกจากนี้ยังให้บริการรถโดยสาร และรถรางฮาโกเนะโทซัน

ทางรถไฟฮาโกเนะโทซันแบ่งออกเป็นสองส่วน ส่วนล่างเส้นทางจะเป็นแนวราบตั้งแต่สถานีโอดาวาระถึงสถานีฮาโกเนะ-ยูโมโตะ และส่วนบนเส้นทางจะไต่ระดับขึ้นภูเขาตั้งแต่สถานีฮาโกะเนะ-ยูโมโตะถึงสถานีโกระ ซึ่งเชื่อมต่อกับรถรางฮาโกะเนะโทซัน
# สายลับลิปกลอส
สายลับลิปกลอส (อังกฤษ: Lipgloss Spy) เป็นละครโทรทัศน์ไทยที่ได้นำนวนิยายชุด สายลับ ทั้งหมด 3 เรื่อง มาสร้างเป็นเรื่องเดียว ผลิตโดย บรอดคาซท์ ไทย เทเลวิชั่น จากการกำกับของ ครูเอ-นัฐพงศ์ วงศ์กวีไพโรจน์นำแสดงโดย ปกรณ์ ฉัตรบริรักษ์, พิจักขณา วงศารัตนศิลป์, กัญญ์ณรัณ วงศ์ขจรไกล, ปรมะ อิ่มอโนทัย, อิทธิพัทธ์ ฐานิตย์ และ ลภัสลัล จิรเวชสุนทรกุล ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, ลายกินรี, มัดหัวใจยัยซุปตาร์ และ ซุปตาร์2550 เริ่มตอนแรกวันศุกร์ที่ 28 ตุลาคม พ.ศ. 2565

โดยละครเรื่อง สายลับลิปกลอส ได้ทำการลองเสื้อผ้าของนักแสดงเมื่อช่วงปลายเดือนกรกฎาคมถึงต้นเดือนสิงหาคม พ.ศ. 2563ฟิตติ้ง "สายลับลิปกลอส" บอย-น้ำตาล, ปั้นจั่น-ปราง, ก็อต-มายด์ ชวนฮาหนักมาก และได้ทำการบวงสรวงเมื่อวันพฤหัสบดีที่ 20 สิงหาคม พ.ศ. 2563'บอย-น้ำตาล-ปั้นจั่น-ปราง-ก๊อต-มายด์'FullTeam จัดเต็ม ปัดหมุด'สายลับลิปกลอส'

 นักแสดง 
 นักแสดงหลัก 
 ปกรณ์ ฉัตรบริรักษ์ รับบท ธีรภัทร (ธีร์)
 พิจักขณา วงศารัตนศิลป์ รับบท บราลี (หนูลี)
 ปรมะ อิ่มอโนทัย รับบท วรากร (กร)
 กัญญ์ณรัณ วงศ์ขจรไกล รับบท หยาดพิรุณ (ฝน)
 อิทธิพัทธ์ ฐานิตย์ รับบท ดนุภพ (ภพ)
 ลภัสลัล จิรเวชสุนทรกุล รับบท น้ำผึ้ง (ผึ้ง)

 นักแสดงสมทบ 
 สิเรียม ภักดีดำรงฤทธิ์ รับบท มาดามจี
 นิรุตติ์ ศิริจรรยา รับบท เสนัชย์
 อภินันท์ ประเสริฐวัฒนกุล รับบท ปราการ
 ดารณีนุช ปสุตนาวิน รับบท พรนภา
 ซูซานน่า เรโนล รับบท ศรุตา
 ธงชัย ทองกันทม รับบท เจ๊พัช
 วิชยุตม์ ลิ่มรัตนะมงคล รับบท เป็ด
 ศศิพินทุ์ ศิริวานิช  รับบท มะลิ
 สุรศักดิ์ ชัยอรรถ  รับบท ดร.เอกชัย
 ณฐกร ไตรกิศยเวช รับบท  ไตร

 นักแสดงรับเชิญ 
 ชนานา นุตาคม รับบท มาดามมีนา
 ภิชาภัช มหาทิตยากุล  รับบท เจนจิต
 กนกฉัตร มรรยาทอ่อน รับบท  เผด็จ
 สุพจน์ จันทร์เจริญ รับบท  วรชัย
 เบญจพล เชยอรุณ รับบท โอฬาร
 อธิชนัน ศรีเสวก รับบท  วีริยา
 จันจิรา จันทร์พิทักษ์ชัย รับบท  รัศมี (มีมี่)
 ณัทธนพล ทินโรจน์ รับบท  ฟิลลิปส์
 กันติชา ชุมมะ รับบท เเพรพราย
 วิศววิท วงษ์วรรณลภย์ รับบท  ผู้กองเชษฐ์
 ทัศนาวลัย จักรพงษ์ รับบท  กุษุมา
 กุลฑีรา ยอดช่าง รับบท ปัญวีร์
 มิเนย์ จูไต๋  รับบท  น้าจุ๋ม
 ภุชงค์ โยธาพิทักษ์ รับบท  พงษ์
 นะโม เรอบิเย  รับบท  นะโม
 อเล็กซานเดอร์ ไท มาโนยู รับบท หมอจักราวุธ
 ศศินทร์ เชาว์  รับบท  พรชัย
 ลิลลี่ แม็คกร๊าธ รับบท นักข่าว
 อณูวรรณ ปรีญานนท์  รับบท  จิตตรี
 อติรุจ กิตติพัฒนะ รับบท นักข่าว
 วีรกานต์ ภูวภิรมย์ขวัญ  รับบท  เพื่อน
 อชิรวิชญ์ สุภาวิตา  รับบท  โรเจอร์
 กิตติพงศ์ ทุมวิภาต รับบท
 ธัญชนก ดวงมุกดา รับบท
 วรธนพจน์ ตันติวิริยางกูร รับบท
# เกาะแหวน
เกาะแหวน เป็นเกาะเล็ก ๆ อยู่ในพื้นที่เขตอุทยานแห่งชาติหาดเจ้าไหม ตั้งอยู่ระหว่างเกาะมุกและเกาะกระดาน ในตำบลเกาะลิบง อำเภอกันตัง จังหวัดตรัง เป็นเกาะที่มีสัมปทานรังนก สามารถเดินทางไปเกาะโดยลงเรือที่ท่าเรือปากเมง

เกาะแหวนเป็นเกาะที่ไม่มีชายหาด ลักษณะของเกาะเป็นผาสูงชัน ไม่มีบ้านคนและชาวประมงอาศัยอยู่นอกจากกระท่อมรอบเกาะที่สร้างขึ้นเพื่อนอนเฝ้ารังนก 

แม้เป็นเพียงเกาะเล็ก ๆ สภาพป่าเป็นป่าดิบชื้นและแหล่งดำน้ำปะการังน้ำตื้นและน้ำลึกที่สวยสมบูรณ์ มีปะการังเจ็ดสี มีการนำตู้รถไฟ หรือประติมากรรมต่างๆ จมดิ่งลงสู่ใต้ท้องทะเล เพื่อให้นักท่องเที่ยวมาดำน้ำรวมทั้งยังเป็นสถานที่จัดงานวิวาห์ใต้สมุทร หรือจดทะเบียนสมรสใต้น้ำเป็นครั้งแรกของโลก มีค้างคาวเต็มผนังถ้ำใต้น้ำ ตรงปากถ้ำคือที่รวมของกัลปังหา
# เกาะลันตาใหญ่
เกาะลันตาใหญ่ เป็นเกาะในอุทยานแห่งชาติหมู่เกาะลันตา ในตำบลเกาะลันตาใหญ่ อำเภอเกาะลันตา จังหวัดกระบี่  เป็นที่ตั้งของที่ว่าการอำเภอและที่ทำการอุทยาน มีสภาพเป็นทิวเขาสลับซับซ้อน ปกคลุมด้วยป่าที่สมบูรณ์ ชื่อ "ลันตา" สันนิษฐานว่าเพี้ยนมาจากคำว่า "ลันตาส" ซึ่งเป็นภาษาชวา แปลว่า ที่ย่างปลา เพราะในอดีตเป็นที่ที่ชาวเรือชวามักมาหยุดพักและย่างปลาเป็นอาหาร 

เกาะลันตาใหญ่มียาวประมาณ 30 กิโลเมตร กว้างประมาณ 6 กิโลเมตร มีชายหาดยาวเรียงรายต่อเนื่องกันถึง 13 หาดทางฝั่งตะวันตก ทั้งหาดหินและหาดทราย ส่วนทางฝั่งตะวันออกคือ ชุมชนโบราณ ชื่อ บ้านศรีรายา ซึ่งตั้งมากว่าร้อยปี สร้างบ้านเรือนแถวไม้หน้าแคบที่ยื่นยาวลึกออกไปในทะเล ชาวเลที่อาศัยอยู่บนเกาะ ชาวบ้านส่วนใหญ่บนเกาะลันตานับถือศาสนาอิสลาม และที่บ้านสังกะอู้ยังคงความเป็นอยู่ตามวัฒนธรรมและประเพณีดั้งเดิมไว้อยู่ คือประเพณีลอยเรือ เพื่อสะเดาะเคราะห์และความเป็นสิริมงคล ในคืนวันเพ็ญเดือน 6 และ เดือน 11 ฤดูท่องเที่ยวอยู่ระหว่างเดือนพฤศจิกายนถึงเดือนพฤษภาคม
# มังงะพลัส
มังงะพลัส  คือแพลตฟอร์มมังงะออนไลน์และแอปสมาร์ทโฟนของชูเอชะ ซึ่งเปิดตัวเมื่อวันที่ 28 มกราคม ค.ศ. 2019 มีให้บริการทั่วโลก ยกเว้นในญี่ปุ่น จีน และเกาหลีใต้ที่มีบริการเป็นของตัวเองอยู่แล้ว

 ประวัติ 

 การ์ตูนในมังงะพลัสที่มีแปลไทย 

 ตีพิมพ์อยู่ในปัจจุบัน 
 วันพีซ (One Piece)
 โบรูโตะ: สองกระแสน้ำวนสีคราม (Boruto: Two Blue Vortex)
 แบล็คโคลเวอร์ (Black Clover)
 สปาย × แฟมิลี (Spy × Family)
 มนุษย์เลื่อยยนต์ (Chainsaw Man)
 ไคจูหมายเลข 8 (Kaiju No. 8)
 วิวาห์แต้มพิษ (Marriagetoxin)
 ซากาโมโตะเดส์ (Sakamoto Days)
 ดันดาดัน (Dandadan)
 วิทช์วอทช์ (Witch Watch)
 กล่องรักวัยใส (Blue Box)
 ลุ้นรักฉบับคู่ต่างขั้ว (You and I Are Polar Opposites)
 บริษัทจำกัด แมจิลูเมียร์ (Magilumiere Co. Ltd.)
 อาคาเนะ พลิกตำนานวงการราคุโกะ (Akane-banashi)
 ราเม็งอากาเนโกะ (Red Cat Ramen)
 คิลบลู (Kill Blue)
 สาปกลืนมนุษย์ (Jinrui-Shoku: Blight of Man)
 องค์หญิง ได้เวลา "ทรมาน" แล้วค่ะ (Tis Time for "Torture," Princess)
 มือใหม่หัดรัก (Blooming Love)
 อันเดด อันลัค (Undead Unluck)
 ชาวชิบาตะ (Shibatarian)
 เอ็กซอร์ซิสไม่มีวันตกหลุมรัก (Make the Exorcist Fall in Love)
 จิเอริ วุ่นนักรัก 8 เมตร (Chieri no Koi wa 8 Meter)
 อนุบาล WARS (Kindergarten Wars)
 2.5 มิติ ริริสะ (2.5 Dimensional Seduction)
 KAGURABACHI คากุระบาจิ (Kagurabachi)

 ตีพิมพ์จบแล้ว 
 มายฮีโร่ อคาเดเมีย (My Hero Academia)
 นินจาคาถาโอ้โฮเฮะ-ภาคพิเศษ 〜พายุหมุนในวังวน〜 (Naruto: The Whorl Within the Spiral)
 สุขาวดีอเวจี (Hell's Paradise: Jigokuraku)
 มหาเวทย์ผนึกมาร (Jujutsu Kaisen)
 เกิดใหม่เป็นลูกโอชิ (Oshi no Ko)
# สถานีรถไฟโอซากิ
สถานีรถไฟโอซากิ  เป็นสถานีรถไฟในเขตชินางาวะ โตเกียว บริหารร่วมกันระหว่างบริษัทรถไฟญี่ปุ่นตะวันออก (JR ตะวันออก) และระบบขนส่งมวลชนริมน้ำโตเกียว (TWR)
# ตำบลวังทอง (อำเภอภักดีชุมพล)
ตำบลวังทอง เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 10 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลวังทอง

อาณาเขต
 ทิศเหนือ ติดกับ ตำบลเจาทอง (อำเภอภักดีชุมพล)
 ทิศใต้ ติดกับ ตำบลกุดตาเพชร (อำเภอลำสนธิ จังหวัดลพบุรี)
 ทิศตะวันออก ติดกับ ตำบลโป่งนก (อำเภอเทพสถิต)
 ทิศตะวันตก ติดกับ ตำบลยางสาว อำเภอวิเชียรบุรี (จังหวัดเพชรบูรณ์)

 การปกครอง 
ตำบลวังทอง แบ่งการปกครองออกเป็น 13 หมู่บ้าน คือ

 หมู่ที่ 1 นาระยะ
 หมู่ที่ 2 ห้วยร่วม
 หมู่ที่ 3 ปรางค์มะค่า
 หมู่ที่ 4 วังใหญ่
 หมู่ที่ 5 หนองตะเคียน
 หมู่ที่ 6 ซับชมภู
 หมู่ที่ 7 นาทุ่งใหญ่
 หมู่ที่ 8 ห้วยหินฝน
 หมู่ที่ 9 เนินทราย
 หมู่ที่ 10 หินดาด
 หมู่ที่ 11 ผาทอง
 หมู่ที่ 12 น้ำตกนางคำ
 หมู่ที่ 13 ซับใหญ่

 สถานที่สำคัญ 
 การศึกษา
 โรงเรียน
 โรงเรียนบ้านเจาเหนือ
 โรงเรียนบ้านซับชมภู
 โรงเรียนบ้านนาระยะพัฒนา
 โรงเรียนบ้านปรางค์มะค่า
 โรงเรียนบ้านห้วยร่วม
 โรงเรียนสหประชาสรร

 การสาธารณสุข 
 โรงพยาบาลส่งเสริมสุขภาพตำบลหนองตะเคียน
# ตำบลบ้านเจียง
ตำบลบ้านเจียง เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 18 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านเจียง

อาณาเขต
 ทิศเหนือ ติดกับ ตำบลนางแดดและตำบลถ้ำวัวแดง (อำเภอหนองบัวแดง)
 ทิศใต้ ติดกับ ตำบลแหลมทอง (อำเภอภักดีชุมพล)
 ทิศตะวันออก ติดกับ ตำบลถ้ำวัวแดง (อำเภอหนองบัวแดง) และตำบลวังตะเฆ่ (อำเภอหนองบัวระเหว)
 ทิศตะวันตก ติดกับ อำเภอหนองไผ่ (จังหวัดเพชรบูรณ์)

 การปกครอง 
ตำบลบ้านเจียง แบ่งการปกครองออกเป็น 11 หมู่บ้าน คือ

 หมู่ที่ 1 เจียง
 หมู่ที่ 2 หนองหญ้าปล้อง
 หมู่ที่ 3 แจ้งตราด	
 หมู่ที่ 4 โนนระเวียง
 หมู่ที่ 5 หนองใหญ่
 หมู่ที่ 6 คลองจันลา
 หมู่ที่ 7 คลองไทร
 หมู่ที่ 8 โนนคูณ
 หมู่ที่ 9 พัฒนาสามัคคี
 หมู่ที่ 10 โนนศิลาทอง
 หมู่ที่ 11 นาเจริญ

 สถานที่สำคัญ 
 การศึกษา
 ศูนย์พัฒนาเด็กเล็ก 
 ศูนย์พัฒนาเด็กเล็กบ้านหนองใหญ่
 ศูนย์พัฒนาเด็กเล็กแจ้งตราดคลองไทร
 ศูนย์พัฒนาเด็กเล็กคลองจันลานาเจริญ
 โรงเรียน
 โรงเรียนแจ้งตราดคลองไทร	
 โรงเรียนบ้านคลองจันลา
 โรงเรียนบ้านพัฒนาสามัคคี
 โรงเรียนหนองหญ้าปล้องโนนคูณวิทยา	
 โรงเรียนมัธยมศึกษา
 โรงเรียนเจียงทองพิทยาคม

 การศาสนา
 วัด/ สำนักสงฆ์ 10 แห่ง

 การสาธารณสุข 
 โรงพยาบาลส่งเสริมสุขภาพตำบลบ้านเจียง
 โรงพยาบาลส่งเสริมสุขภาพตำบลคลองจันลา
 อ้างอิง 

บ้านเจียง
บ้านเจียง
# ตำบลแหลมทอง (อำเภอภักดีชุมพล)
ตำบลแหลมทอง เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลแหลมทอง

อาณาเขต
 ทิศเหนือ ติดกับ ตำบลบ้านเจียง (อำเภอภักดีชุมพล)
 ทิศใต้ ติดกับ ตำบลเจาทอง (อำเภอภักดีชุมพล)
 ทิศตะวันออก ติดกับ อำเภอเทพสถิต
 ทิศตะวันตก ติดกับ อำเภอหนองไผ่ (จังหวัดเพชรบูรณ์)

 การปกครอง 
ตำบลแหลมทอง แบ่งการปกครองออกเป็น 9 หมู่บ้าน คือ

 หมู่ที่ 1 แหลมทอง
 หมู่ที่ 2 ถ้ำแก้ว
 หมู่ที่ 3 ซับเจริญ
 หมู่ที่ 4 หินเหิบ
 หมู่ที่ 5 ดงสวรรค์
 หมู่ที่ 6 วังตะกู
 หมู่ที่ 7 โนนผักหวาน
 หมู่ที่ 8 ซับไทรทอง
 หมู่ที่ 9 ซับภูทอง

 สถานที่สำคัญ 
 การศึกษา
 โรงเรียน
 โรงเรียนบ้านโนนผักหวาน
 โรงเรียนบ้านวังตะกู
 โรงเรียนบ้านสามแยกดงสวรรค์
 โรงเรียนหินเหิบซับภูทอง
 โรงเรียนแหลมทองผดุงวิทย์

 การสาธารณสุข 
 โรงพยาบาลส่งเสริมสุขภาพตำบลถ้ำแก้ว
# บีบีซี เรดิโอวัน
บีบีซี เรดิโอวัน  เป็นสถานีวิทยุของบรรษัทแพร่ภาพกระจายเสียงอังกฤษ (บีบีซี) เรดีโอวัน นำเสนอรายการเพลงสมัยนิยม และเพลงฮิตติดชาร์ตตลอดวัน ทางสถานียังเปิดกว้างให้เพลงแนวอิเล็กทรอนิกา, เพลงแดนซ์, ฮิปฮอป และอินดี้ ในขณะที่สถานีวิทยุในเครืออย่าง BBC Radio 1Xtra นำเสนอรายการเพลงแนวอาร์แอนด์บีร่วมสมัย 

เรดิโอวัน ออกอากาศกระจายเสียงในพื้นที่สหราชอาณาจักร ทางคลื่นความถี่ FM 97.1 ถึง 99.7 เมกะเฮิร์ตซ์, วิทยุดิจิทัล, โทรทัศน์ภาคพื้นดินระบบดิจิทัล และใน BBC Sounds เรดีโอวันเริ่มกระจายเสียงใน ค.ศ. 1967 เพื่อรองรับความต้องการเสียงดนตรีจากสถานีกระจายคลื่นวิทยุ ซึ่งอายุเฉลี่ยของประชากรสหราชอาณาจักรอยู่ที่ 27 ปี"Annual Population Survey" . Office for National Statistics, 1967. ทางบีบีซีอ้างว่ามีเป้าหมายกลุ่มผู้ฟังที่ 15–29 ปี และอายุเฉลี่ยของผู้ฟังในสหราชอาณาจักรตั้งแต่ ค.ศ. 2009 คือ 30 ปี บีบีซี เรดิโอวันเริ่มออกอากาศ 24 ชั่วโมงในวันที่ 1 พฤษภาคม ค.ศ. 1991

 ตราสัญลักษณ์ในอดีต
# โรงพยาบาลสุขุมวิท
โรงพยาบาลสุขุมวิท เป็นโรงพยาบาลเอกชนดำเนินการโดยบริษัท ปิยะศิริ จำกัด ตั้งอยู่บนถนนสุขุมวิท (ระหว่างซอย 63–65) บนเนื้อที่ประมาณ 9 ไร่ ใกล้สถานีรถไฟฟ้าเอกมัย 

โรงพยาบาลสุขุมวิท เดิมเป็นโรงพยาบาลของกองทหารอเมริกัน ใช้ชื่อว่า ฟิฟท์ฟีลยูเอสอาร์มีฮอสพิทอล (Fifth Field U.S. Army Hospital) ก่อตั้งขึ้นและเปิดดำเนินกิจการอย่างเป็นทางการ เมื่อวันที่ 25 กุมภาพันธ์ พ.ศ. 2520 ด้วยทุนดำเนินการ 5 ล้านบาท จำนวนเตียง 110 เตียง และบนพื้นที่ 9 ไร่เศษ ตั้งแต่เริ่มเปิดดำเนินการมีผลประกอบการดีมาตลอด จนเมื่อ พ.ศ. 2540 เกิดวิกฤตต้มยำกุ้ง ทางโรงพยาบาลจึงประสบผลขาดทุน

ช่วงเดือนเมษายน พ.ศ. 2556 ได้ดัดแปลงอาคารหลังเดิม โดยปรับเป็นอาคารให้บริการด้านส่งเสริมสุขภาพ ได้แก่ แผนกกายภาพบำบัดและร้านค้าต่าง ๆ  เมื่อ พ.ศ. 2558  ได้มีการเปิดอาคารใหม่เพื่อรองรับผู้มาใช้บริการที่เพิ่มขึ้น โดยตึกมีความสูง 15 ชั้น มีพื้นที่ให้บริการกว่า 5 หมื่นตารางเมตร สามารถรองรับผู้ป่วยในได้ 243 เตียง ได้ปรับเปลี่ยนการรักษาเป็นโรงพยาบาลเฉพาะทางให้ชัดเจนยิ่งขึ้น จากที่มีให้บริการอยู่บ้าง แต่เน้นรักษาโรคทั่วไปเป็นหลัก เดิมมีจุดเด่นด้านศูนย์ตา ภายหลังเพิ่มเติมการรักษาโรคที่ซับซ้อนและเฉพาะทาง โดยจะเริ่มจากศูนย์หัวใจ และศูนย์สมองและระบบประสาท

จากข้อมูลเมื่อ พ.ศ. 2556 โรงพยาบาลสุขุมวิทมีผู้ถือหุ้นประกอบด้วย กลุ่มโรงพยาบาลรามคำแหง 35% กลุ่มท่านผู้หญิงชนัตถ์ ปิยะอุย 50% และกลุ่มแพทย์มีสัดส่วน 15%
# จินเฉิง
เมืองจินเฉิง  เป็นเมืองที่ตั้งอยู่ทางตะวันตกเฉียงใต้ของเกาะจินเหมิน เป็นเมืองหลวงของเทศมณฑลจินเหมิน มณฑลฝูเจี้ยน สาธารณรัฐจีน (ประเทศไต้หวัน) ในเดือนมีนาคม ค.ศ. 2012 เมืองจินเฉิงได้รับการเสนอชื่อให้เป็นหนึ่งใน 10 เมืองท่องเที่ยวขนาดเล็กยอดนิยมโดยสำนักงานการท่องเที่ยวไต้หวัน

 การแบ่งเขตการปกครอง 
จินเฉิงแบ่งออกเป็น 8 หมู่บ้านในเมือง ได้แก่
 หมู่บ้านเป่ย์เหมิน 
 หมู่บ้านกู่เฉิง 
 หมู่บ้านจินฉุ่ย 
 หมู่บ้านหนานเหมิน 
 หมู่บ้านตงเหมิน 
 หมู่บ้านเสียนอาน 
 หมู่บ้านซีเหมิน 
 หมู่บ้านจูชา 

 ภูมิอากาศ
# ที่ยืนนิรภัย
ที่ยืนนิรภัย  คือมาตรการออกแบบสนามฟุตบอลเพื่อให้ผู้ชมสามารถยืนได้อย่างปลอดภัยระหว่างชมการแข่งขัน ในสหราชอาณาจักรมีเหตุการณ์ร้ายแรงหลายครั้งซึ่งนำไปสู่การออกกฎหมายที่กำหนดให้ทุกสโมสรต้องปรับปรุงสนามฟุตบอลแบบทุกคนมีที่นั่ง (all-seater stadium) ในช่วงทศวรรษที่ 1990 การนำที่ยืนนิรภัยมาใช้ในทางปฏิบัติเริ่มขึ้นในยุโรปแผ่นดินใหญ่ โดยมีเยอรมนีเป็นผู้ริเริ่ม

 เบื้องหลัง 
สนามฟุตบอลแบบดั้งเดิมส่วนใหญ่ในสหราชอาณาจักรมีระเบียงที่ปลายทั้งสองของสนามและมักจะอยู่ชั้นล่างของอัฒจันทร์แต่ละด้าน กองเชียร์ส่วนใหญ่มักจะยืนดูฟุตบอล ในช่วงปลายคริสต์ทศวรรษที่ 1980 ค่าเฉลี่ยความจุอยู่ที่ประมาณ 2 เท่าของจำนวนที่นั่งThe Hillsborough Stadium Disaster. Inquiry by Rt Hon Lord Justice Taylor Final Report – 66 ผู้บริหารทีมฟุตบอลบางคนมองว่าการรื้อถอนเฉลียงเป็นวิธีแก้ปัญหาพวกฮูลิแกน (hooligan) ที่เกิดขึ้นในสังคมอังกฤษช่วงทศวรรษที่ 1970 สนามไฮฟีลด์โรดของคอเวนทรีซิตีกลายเป็นสนามฟุตบอลแบบผู้ชมทุกคนมีที่นั่งแห่งแรกของอังกฤษใน ค.ศ. 1981 ภายใต้การนำของจิมมี่ ฮิลล์ อย่างไรก็ตาม การทดลองติดตั้งที่นั่งนี้ล้มเหลวในการป้องกันความวุ่นวายและการเพิ่มผู้เข้าชม และอีก 2 ปีต่อมาที่นั่งก็ถูกถอดออกจากสนามUniversity of Leicester Report for Football Trust – Williams, Dunning & Murphy

ในวันเสาร์ที่ 15 เมษายน ค.ศ. 1989 แฟนบอลลิเวอร์พูลเบียดเสียดกันบนระเบียงเลปปิงเลนของสนามกีฬาฮิลส์โบโร ระหว่างการแข่งขันเอฟเอคัพรอบรองชนะเลิศ ระหว่างลิเวอร์พูลกับนอตทิงแฮมฟอเรสต์ ส่งผลให้แฟนบอลลิเวอร์พูลเสียชีวิต 97 ราย ความแออัดยัดเยียดเป็นผลมาจากการเปิดประตูตามคำสั่งของตำรวจเพื่อบรรเทาความแออัดที่รุนแรงนอกสนาม และความล้มเหลวในการควบคุมแฟนบอลให้ห่างจากคอกตรงกลางที่เต็มอยู่แล้ว รั้วที่ด้านหน้าระเบียงป้องกันไม่ให้แฟนบอลหลบหนีจากการเบียดเสียด
# ปริศนารูหลอน
ปริศนารูหลอน  เป็นภาพยนตร์ระทึกขวัญลึกลับเหนือธรรมชาติของไทยปี พ.ศ. 2564 ที่กำกับโดย วิศิษฏ์ ศาสนเที่ยง และนำแสดงโดย สมภพ เบญจาธิกุล, ศดานนท์ ดุรงคเวโรจน์, ทาริกา ธิดาทิตย์, ปันปัน สุทัตตา อุดมศิลป์ และ นิคกี้ นิโคล เทริโอ ออกฉายทาง เน็ตฟลิกซ์ ในวันพฤหัสบดีที่ 2 ธันวาคม พ.ศ. 2564

 นักแสดง 
 สมภพ เบญจาธิกุล รับบท พงษ์
 ทาริกา ธิดาทิตย์ รับบท วรรณ
 ศดานนท์ ดุรงคเวโรจน์ รับบท เฟม
 สุทัตตา อุดมศิลป์ รับบท พิม
 นิโคล เทริโอ รับบท ใหม่
 ณัฐพัชร์ นิมจิรวัฒน์ รับบท พัท
# สหพันธ์มวยไทยนานาชาติ
สหพันธ์มวยไทยนานาชาติ (IFMA) เรียกว่า สหพันธ์มวยไทยสมัครเล่นนานาชาติ  จนถึงวันที่ 27 กรกฎาคม พ.ศ. 2562 ประกอบด้วยประเทศสมาชิก 157 ประเทศทั่วโลก

 พื้นที่สมาคม 
สมาพันธ์มวยไทยนานาชาติมีสมาชิกทั้งหมด 122 สหพันธ์ แบ่งเป็น 5 สมาคมพื้นที่

 EMF – European Muaythai Federation ในยุโรป
 FAMA – Federation of Asian Muaythai Associations ในเอเชีย
 แอฟริกา
 OMF – Oceania Muaythai Federation ในโอเชียเนีย
 PAMU – Pan-American Muaythai Union ในอเมริกา
# โรงพยาบาลราชพฤกษ์
บริษัท โรงพยาบาลราชพฤกษ์ จำกัด (มหาชน)  (ย่อ RPH) เป็นบริษัทมหาชนจำกัดซึ่งประกอบกิจการสถานพยาบาลประเภทรับผู้ป่วยไว้ค้างคืนภายใต้ชื่อ โรงพยาบาลราชพฤกษ์ ซึ่งตั้งอยู่ในตำบลในเมือง อำเภอเมืองขอนแก่น จังหวัดขอนแก่น

บริษัทก่อตั้งโรงพยาบาลราชพฤกษ์เมื่อ พ.ศ. 2536 โดยกลุ่มแพทย์มหาวิทยาลัยขอนแก่น ในนาม บริษัท สีฐานการแพทย์ จำกัด เปิดดำเนินการเป็นโรงพยาบาลขนาด 50 เตียงเมื่อวันที่ 1 มีนาคม พ.ศ. 2537 ต่อมาเมื่อ พ.ศ. 2559  ได้ดำเนินการแปลงสภาพเป็นบริษัทมหาชน โดยเปลี่ยนชื่อเป็น บริษัท โรงพยาบาลราชพฤกษ์ จำกัด (มหาชน) เริ่มต้นก่อสร้างโรงพยาบาลแห่งใหม่ ขนาด 202 เตียง มูลค่าโครงการกว่า 1,400 ล้านบาท จากข้อมูล พ.ศ. 2563 เพิ่มจำนวนเตียงรับผู้ป่วยค้างคืนเป็น 198 เตียง

โรงพยาบาลแห่งใหม่ออกแบบก่อสร้างนาน 7 ปี โดยทีมนักออกแบบประกอบไปด้วยสถาบันอาศรมศิลป์และกา-ละ-เท-ศะ ผู้มาดูแลงานออกแบบสถาปัตยกรรม โดยกา-ละ-เท-ศะ รับหน้าที่ออกแบบสถาปัตยกรรมภายในด้วย นอกจากนี้ยังมี P Landscape ออกแบบงานภูมิสถาปัตยกรรม รวมถึง LD49 ที่มาดูแลการออกแบบแสงของโรงพยาบาล อาคารได้รับรางวัลดีเด่น Silver Award ประจำปี 2563 จากสมาคมสถาปนิกสยามในพระบรมราชูปถัมภ์
# ฮอสท์ ซินเดอร์มัน
ฮอสท์ ซินเดอร์มัน  เป็นนักคอมมิวนิสต์และนักการเมืองชาวเยอรมัน ดำรงตำแหน่งประธานสภารัฐมนตรีคนที่ 2 และประธานหอประชาชนคนที่ 3 ของประเทศเยอรมนีตะวันออก เขาเป็นสมาชิกเพียงคนเดียวของพรรคเอกภาพสังคมนิยมเยอรมนีที่ได้ดำรงตำแหน่งประธานหอประชาชน

ฮอสท์ ซินเดอร์มันเกิดที่นครเดรสเดิน เป็นบุตรของนายคาร์ล ซินเดอร์มัน (Karl Sindermann) นักการเมืองสายสังคมนิยมประชาธิปไตย พี่ชายของเขานามว่าควร์ท ซินเดอร์มัน (Kurt Sindermann) เป็นสมาชิกคอมมิวนิสต์และเคยดำรงตำแหน่งสมาชิกสภารัฐซัคเซินระหว่างปี 1929 ถึง 1933

ฮอสท์ ซินเดอร์มันเข้าร่วมขบวนการยุวชนคอมมิวนิสต์ในปี 1929 และกลายเป็นสมาชิกระดับเจ้าหน้าที่สาขาเดรสเดินในปี 1932 ต่อมา ขบวนการของเขาถูกสั่งห้ามทำกิจกรรมจากรัฐบาลพรรคนาซีในปี 1933 ส่งผลให้เขาถูกจับกุมและจำคุกเป็นเวลาแปดเดือนในข้อหาดำเนินกิจกรรมผิดกฎหมาย 

ในปี 1934 ซินเดอร์มันได้เป็นหัวหน้าแผนกการเมืองของขบวนการยุวชนคอมมิวนิสต์สาขาเดรสเดิน และในปี 1935 เขาก็ถูกจับกุมอีกครั้งในข้อหากบฏต่อแผ่นดิน และถูกขังเดี่ยวเป็นเวลาหกปีในเรือนจำวัลด์ไฮม์ และถูกส่งตัวไปยังค่ายกักกันหลายแห่งในฐานะนักโทษผู้ได้รับความคุ้มครอง จนกระทั่งเขาถูกปลดปล่อยโดยกองทัพสหรัฐในปี 1945 หลังจากนั้นเขาก็กลับไปยังรัฐซัคเซิน และดำเนินกิจกรรมทางการเมืองกับขบวนการคอมมิวนิสต์
# รากอักษรจีนที่ 61
รากอักษรที่ 61 หรือ รากอักษรใจ  หมายถึง "หัวใจ" เป็นหนึ่งใน 34 รากอักษรที่เขียนโดยใช้ 4 เส้น จากรากอักษรคังซีทั้งหมด 214 ตัว

หากปรากฏทางซ้ายของอักษร รากอักษรจะแปลงรูปเป็น  อันประกอบด้วยสามขีด หากปรากฏส่วนล่างของอักษร บางครั้งอาจแปลงรูปเป็น 

ใน พจนานุกรมคังซี มีอักษร 1,115 ตัวจาก 40,000 ตัวที่ประกอบด้วยรากอักษรนี้

วิวัฒนาการ

อักษรที่แตกมาจากรากนี้
 Strokes  Characters +0    +1   SC (=憶) +2    (= -> 人)   +3                   JP (=應) +4            SC (=憂)          (=悴)                SC (=懷) SC (=態) SC (=慫) SC (=憮) SC (=慪) SC (=悵) SC (=愴) +5                                               (=恍)        SC (= -> 糸) SC (=懟)   SC (=懌) +6             SC/JP (=戀)       SC/JP/variant (=恆)                (= -> 口)                 (=悅)  SC (=懇)  (= -> 彳) JP (=惠) SC (=惡)  (=恘) SC (=慟) SC (=懨) SC (=愷) SC (=惻) SC (=惱) SC (=惲) JP +7                        SC/TC/KO                  SC/HK/JP (=悅)   JP (=惱) JP (=惡) SC (=愨) SC (=懸) SC (=慳) SC (=悞) SC (=憫) +8      (= -> 彳)                       SC (= -> 馬)             (=惕)                 SC/JP/variant (=懼) SC (=慘) SC (=懲)  (= -> 彳) SC (=憊) SC (=愜) SC (=慚) SC (=憚) SC (=慣) SC variant SC variant +9           TC variant     (=惛)                                   SC (=慍)    SC (=憤) TC variant SC (=憒)  SC variant SC variant SC variant SC variant SC/JP variant +10  TC variant           TC variant        TC variant  Kangxi (=慎)    (เช่นเดียวกับแบบอักษรย่อของ  -> 頁)      TC variant       TC variant  SC/TC/JP   SC/JP SC variant SC (=懾) SC variant SC variant +11  TC   TC variant                 (=愨) TC variant   TC variant    SC (=憖)                   (=憑)      (=慟)   SC variant JP SC variant +12  SC/TC  TC variant                              TC variant            SC/JP variant SC variant SC variant SC variant SC variant +13  TC variant         TC variant TC variant     TC variant        TC variant      JP (=懷) SC (=懣) SC (=懶)  SC/variant (=懍)   SC variant SC variant +14       TC variant  TC variant              GB TC variant GB TC variant     JP +15  Traditional variant Traditional variant SC/TC   (=懺) +16      +17     GB TC variant +18   Traditional variant (= -> 欠)   +19     +20    +21   (=戇) SC (=戇) +24